**Тема**: Хәсрәт килгәндә,язмыш көлгәндә,

Дусның ялганы- чыны сынала.(Ф.Хөснинең “Йөзек кашы” әсәре)

**Максат**: -әсәрне ни дәрәҗәдә үзләштерүләрен ачыклау;

-укучыларның иҗади сәләтен үстерү;

- бер-берсен ихтирам итәргә,матур яшәү өчен дуслаша белү

сыйфатларын тәрбияләү,

-үзеңдә яхшы сыйфатларны булдырырга омтылу.

**Җиһазлау**:таратма материаллар,көзгеләр, кара сандык, магнитлар, Ф.Яруллин “Рәхмәт сезгә әйбәт кешеләр” шигыре,музыка.

**Дәрес тибы:**алган белемнәрне гомумиләштерү,йомгаклау дәрес.

**Метод һәм алымнар**:сорау-җавап, әңгәмә,эзләнү, иҗади эш, бәхәс.

**Дәрес барышы**.

1.Дәресне оештыру.Укучылар, без төркемнәрдә эшләрбез. Дәресемне бер риваятьтән башлыйсым килә.Борын-борын заманда ,бик биек тауда гаиләсе белән бер көтүче яшәгән.Ул бик ярлы булган.бер төнне аларның ишегн 3 кеше шакыган.Көтүченең өе бик кечкенә икән.Көтүче аларга :”Минем өем бик кечкенә,берегезне генә кертә алам,сез кемнәр соң ?” – дигән.

- Без Дуслык, Байлык, Бәхет,син кайсыбызны чакырасың,шул керер.

Сезгә сорау:көтүче кемне чакырган ?.Слайд.

* Билгеле, дуслыкны.
* Ә ни өчен Дуслыкны чакырган? Аның өенә Дуслык кергәч,гаиләсенә Бәхет һәм Байлык килгән.Дуслык булса,гаилә бәхетле ,кайда бәхет –
* шунда байлык була.

2.Слайд.Эпиграф укыла: Дуслар килә шатлык алып,

Дуссыз күңел – шыксыз дала.

Дуслар китә, ләкин өйдә

Бәхет кала,шатлык кала.(Ф.Яруллин)

3.**Акыл штормы.**Нәрсә ул дуслык**?**

**-** укучылар, бер-берсен кабатламый, фикерләрен әйтәләр(тактага язып барыла)

-кемне дә булса үз итү,

-бер-береңне ихтирам итү һ.б.

4.Слайд.Аңлатмалы сүзлектә дуслык-1.ихтияҗларның,караш-фикерләрнең уртаклыгына,узара рухи якынлык,бер-береңне ихтирам и һ.б. хисләргә нигезләнгән мөнәсәбәт;

2.Берәр нәрсә белән мавыгу,аны ярату хисе(китап белән дус булу).

4. Дуслык турында мәкальләрнең яртысы язылган **карточкала**р өләшенә. Калган яртысын язып бетерергә.(слайд. Музыка астында эшлиләр).

5.Эшләрне тикшерү-слайдка карап.

6.**Энергизатор**-Дуслык җылысы.

7.**Әсәрне анализлау**.(слайдта һәр ике төркемгә дә сораулар бирелә, чиратлап анализлыйлар).

8.Халык авыэ иҗатында да яман дуска карата мәкальләр шактый,берничәсен укып,аңлатып үтик.(слайдтан мәк. укыла)

9.Тактага сүзләр беркетелә: юмарт, кешелекле, хыянәт, хурлау, астыртынлык, намуслы, ярдәмчел һ.б.

-Укучылар, шушы сүзләр арасыннан дуслык янында йөрергә тиеш булмаганнарын алып,шушы **кара сандыкка** салыйк.Ул сыйфатлар сезгә дә, дусларыгызга да юлдаш булмасыннар, мин аларны сандык белән алып китәм.

10.Ә хәзер, сезнең алдыгызга мин **көзгеләр** куйган идем, шуларга карап, киләчәктә үзегезнең нинди дус һәм дусларыгыз нинди буласын күззаллыйсыз. (укучылар фикерләрен берәм-берәм әйтәләр)

-Әйе,укучылар, бер көнлек кенә дус булмый.Сезгә юлыгызда чын дуслар юлдаш булсын,үзегез дә дуслыкның кадерен белегез.

11.Слайд.Д.Карнеги сүзләрен укый һәм нәтиҗә ясый.

12.**Өй эше**. 1 төркем.”Минем дустым”

2 төркем.”Госман Айдарның дустымы?”

13.**Билгеләр кую**.Кем үзен дәрестә актив катнаштым дип саный, кызыл түгәрәк, тиешенчә җавап бирмәдем дип уйлый, алар зәңгәр түгәрәкләр алыгыз.

Дәресемне Ф.Яруллинның ”Рәхмәт сезгә, әйбәт кешеләр” шигыре белән тәмамлыйм.(музыка куела)